cyanic-selkie/wikianc huggingface dataset:
Համիլթոն (մյուզիքլ)
Առաջին գործողություն
Սամուել Սիբըրին, որը հայտնի լոյալիստ էր, քարոզում է ամերիկյան հեղափոխության դեմ, իսկ Համիլթոնը հերքում և ծաղրում է նրա պնդումները («Farmer Refuted»): Արքա Ջորջ Երրորդը ուղարկում է հաղորդագրություն, որում հիշեցնում է գաղթականներին, որ նա պատրաստ է պայքարել իրենց հնազանդության համար («You'll Be Back»): Համիլթոնը, Բըրն ու իրենց ընկերները միանում են կոնտինենտալ բանակին։ Երբ բանակը նահանջում է Նյու Յորքից, գեներալ Ջոր Վաշինգտոնը հասկանում է, որ իրեն օգնություն է պետք պատերազմը հաղթելու հարցում։ Չնայած, որ Համիլթոնը ցանկանում է բանակ կառավարել, նա գիտակցում է, որ Վաշինգտոնը լավ հնարավորություն է առաջարկում և համաձայնվում է լինել Վաշինգտոնի աջ ձեռքը։
1780 թվականի ձմռանը Համիլթոնն ու իր ընկերները այցելում են Ֆիլիպ Սքայլերի կազմակերպած պարահանդեսը, և Համիլթոնը աջքն է դնում Ֆիլիպի դստրերի վրա («The Winter's Ball»): Էլայզան առաջին հայացքից սիրահարվում է, և Անջելիքան իրենց ծանոթացնում է, որից քիչ անց Համիլթոնն ու Էլայզան ամուսնանում են («Helpless»): Անջելիքան նույնպես հավանում է Համիլթոնին, սակայն զսպում է իր զգացմունքները իր քրոջ երջանկության համար («Satisfied»): Համիլթոնը, Լորենսը, Լաֆայեթն ու Մալիգանը հարբած նշում են Համիլթոնի ամուսնությունը, երբ Բըրը ժամանում է, որպեսզի շնորհավորի։ Բըրը խոստովանում է, որ հարաբերությունների մեջ է Թիոդոուժա Բարթոու Փրեվոսթի հետ, որը բրիտանացի սպայի կինն է («The Story of Tonight (Reprise)»): Համիլթոնը փորձում է համոզել Բըրին, որ վերջինս իր հարաբերությունների մասին հայտարարի, սակայն Բըրը նախընտրում է համբերել և սպասել, թե կյանքն իրեն ինչ կպարգևի դրամատիկ քայլեր կատարելու փոխարեն։ («Wait For It»):
Հեղափոխությունը շարունակվում է, Համիլթոնը անընդհատ խնդրում է Վաշինգտոնին, որ նա Համիլթոնին բանակ տրամադրի, բայց Վաշինգտոնը մերժում է։ Փոխարենը նա Չարլզ Լիին դարձնում է գեներալ։ Այս որոշումը աղետալի է, որովհետև Լին հրամայում է, որ իր բանակը նահանջի ի հակառակ Վաշինգտոնի հրամաններին։ Այս դեպքից հետո Վաշինգտոնը նրան փոխարինում է Լաֆայետով։ Դժգոհ Լին կեղծ լուրեր է տարածում Վաշինգտոնի մասին։ Համիլթոնը վիրավորվում է, բայց Վաշինգտոնի հրամայում է նրան անտեսել ամենինչ։ Համիլթոնը չի կարող չենթարկվել հրամանին, և փոխարենը Լորենսն է մենամարտում Չարլզ Լիի հետ, որի հետևանքով Լին վիրավորվում է և զիջում («Ten Duel Commandments»): Մենամատի պատճառով ջղայնացած Վաշինգտոնը հրամայում է Համիլթոնին, որ նա վերադառնա տուն, իր կնոջ մոտ («Meet Me Inside»): Երբ Համիլթոնը վերադառնում է, Էլայզան հայտնում է նրան, որ հղի է։ Նա համոզում է Համիլթոնին, որ նրան պետք չէ հարստություն կամ համբավ, որպեսզի նրանք երջանիկ լինեն («That Would Be Enough»):
Լաֆայեթը համոզում է Ֆրանսիային ամերիկյան հեղափոխությանը միանալ և կոնտինենտալ բանակը սկսում է հաղթել։ Վաշինգտոնն ու Լաֆայեթը հասկանում են, որ կարող են հաղթել պատերազմը, եթե բրիտանական նավատորմին Յորքթաունում կանգնեցնեն, սակայն նրանց պետք է Համիլթոնը, որպեսզի կարողանան դա անել. գեներալը վերջապես Համիլթոնին նշանակում է բանակ։ («Guns and Ships»): Մի քանի օր շարունակ կռվելուց հետո կոնտինենտալ բանակը հաղթում է։ Բրիտանացիները հանձնվում են(«Yorktown (The World Turned Upside Down)»): Յորքթաունի հաղթանակից քիչ անց Համիլթոնի որդի Ֆիլիպն է ծնվում, և Բըրը ունենում է դուստր՝ Թիոդոուժա («Dear Theodosia»): Համիլթոնին տեղեկացնում են, որ Լորենսը մահացել է մի անիմաստ մարտի ժամանակ և ամբողջությամբ իրեն նվիրում է իր գործին։ («Tomorrow There'll Be More of Us») : Համիլթոնն ու Բըրը վերադառնում են Նյու Յորք, որտեղ վերջացնում են իրենց ուսումը և դառնում են իրավաբաններ։ Համիլթոնը ընտրվում է որպես Սահմանադրության համագումարի պատգամավոր։ Բըրի հրաժարվելուց հետո Համիլթոնը նշանակում է Ջեյմս Մեդիսոնին և Ջոն Ջեյին, որ երեքով գրեն ֆեդերալիստական թղթերը։ Անջելիքան հայտարարում է, որ ամուսնացել է և շուտով կտեղափոխվի Լոնդոն։ Նորընտիր նախագահ Վաշինգտոնը Համիլթոնին տալիս է ֆինանսների քարտուղարի պաշտոնը («Non-Stop»):
Ծանոթագրություններ
Կատեգորիա:Մյուզիքլներ այբբենական կարգով Կատեգորիա:Բրոդվեյան մյուզիքլներ Կատեգորիա:«Թոնի» մրցանակի դափնեկիրներ Կատեգորիա:2015 երաժշտությունում Կատեգորիա:«Գրեմմի» մրցանակի դափնեկիրներ Կատեգորիա:Երաժշտական ֆիլմեր Կատեգորիա:ԱՄՆ-ն հորինվածքում
Օլշանկա (Տեչայի վտակ)
Օլշանկա (Ольшанка), գետ Ռուսաստանում, հոսում է Կալուգայի մարզում։ Գետաբերանը տեղակայված է Տեչա գետի աջ ափին 36 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Ուգրա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Բեմեզր
Բեմեզր (ռամպա), բեմի առջևի եզրը՝ բեմահարթակը ներքևից լուսավորող սարքով հանդերձ ։ Բեմեզրի լուսավորող սարքերը լուսավորում են բեմը, դերասաններին և առջևի ու հետևի դեկորացիաները ։
Բեմեզրի լուսավորող սարքերը սովորաբար թաքցված է հանդիսատեսից ոչ բարձր պատնեշով ։
Ծանոթագրություններ
Կատեգորիա:Բեմանկարչություն
Չանախի
Չանախի (ჩანახი), վրացական խոհանոցի ճաշատեսակ, որը կավե անոթում բանջարեղենի հետ շոգեխաշած ոչխարի միս է։ Չանախիի ավանդական բանջարեղենները՝ կարտոֆիլը, լոլիկը, սմբուկը և սոխը, անոթի մեջ շարում են շերտերով։ Բոլոր բանջարեղենները միասին վերցվում են մսի զանգվածի չափով։ Չանախիի պատրաստման համար, որպես կանոն, օգտագործվում են վրացական խոհանոցին հատուկ համեմունքներ։
Կերակրատեսակն ի հայտ է եկել մինչև 16-րդ դարը, երբ կարտոֆիլը Ամերիկայից բերեցին Եվրոպա։
Ճաշատեսակը միայն վրացական խոհանոցին չէ հատուկ։ Նման ճաշատեսակ տարածված է նաև Արևելքում։ Այդպիսին է, օրինակ, փիթի ապուրը Ադրբեջանում, կճուճը Հայաստանում և այլն։ Այդ բոլոր ճաշատեսակների համար ընդհանուր է «դրեց և մոռացավ» սկզբունքը, այսինքն՝ դրանց պատրաստման ժամանակ լրացուցիչ գործողություններ չեն պահանջվում։
Մասնավորապես, չանախի կամ նման կերակրատեսակ պատրաստում էին Մերձակա ամառանոցում Ի. Ստալինի և Քաղբյուրոյի անդամների համար։
Արտաքին հղումներ
Կատեգորիա:Վրացական խոհանոց
Բեմի հայելի
Բեմի հայելի (պորտալ) (՝ դարպաս, մուտք, դուռ), բեմի ճարտարապետական շրջանակը, որը առանձնացնում է այն հանդիսասրահից՝ ձևավորելով պորտալային փոս։ Ժամանակակից թատրոնի բեմի հայելին ունի քառակուսու ձև՝ կլորավուն վերնամասով ։ Բեմի հայելու կայուն մակերեսը կարող է փոքրացվել վերևից իջնող, ինչպես նաև դեպի կողքերը բացվող վարագույրների օգնությամբ ։
Ծանոթագրություններ
Կատեգորիա:Թատերական ճարտարապետություն
Հռենոսյան թերթ
«Հռենոսյան թերթ»  (Rheinische Zeitung fur Politik, Handel und Gewerbe - «Հռենոսյան թերթ քաղաքականության, առևտրի և արվեստի հարցերով»), ամենօրյա գերմանական լրագիր։
Հիմնադրել են պրուսական կառավարությանն ընդդիմադիր լիբերալ բուրժուազիայի ներկայացուցիչները։ Հրատարակվել է Քյոլնում, 1842 թվականի հունվարի 1-ից մինչև 1843 թվականի մարտի 31-ը։ 1842 թվականի ապրիլից թերթին աշխատակցել է Կառլ Մարքսը, ով 1842 թվականի հոկտեմբերից դարձել է դրա խմբագիրը։
«Հռենոսյան թերթ»-ում Մարքսը հրատարակել է մի շարք հոդվածներ, որոնք նշանավորեցին նրա անցումը իդեալիզմից դիալեկտիկական մատերիալիզմին և հեղափոխական դեմոկրատիզմից՝ կոմունիզմին։ Թերթին աշխատակցել է նաև Ֆրիդրիխ Էնգելսը։ Շնորհիվ Մարքսի և էնգելսի, «Հռենոսյան թերթ» ընդունեց որոշակի հեղափոխական-դեմոկրատական բնույթ, որի պատճառով ենթարկվեց պրուսական կառավարության հետապնդումներին։ Դրա հետևանքով սկզբում թերթի խմբագրությունից հեռացավ (1843 թվականի մարտի 17-ին) Մարքսը, ապա փակվեց նաև թերթը։
Կատեգորիա:Գերմանիայի օրաթերթեր
Յոհաննեսբուրգի պատկերասրահ
Յոհաննեսբուրգի պատկերասրահ (Johannesburgse Kunsmuseum), պատկերասրահ Յոհաննեսբուրգի կենտրոնական բիզնես թաղամասում գտնվող Յուբերտ այգում։ Հարավային Աֆրիկայի ամենախոշոր պատկերասրահն է, որի հավաքածուն ավելի մեծ է, քան Քեյփթաունում գտնվող Հարավային Աֆրիկայի Իզիկո ազգային պատկերասրահի հավաքածուն ։
1915 թվականին կառուցված շենքը նախագծել է Սըր Էդվին Լաչենսը, Ռոբերտ Հաուդենը եղել է վերահսկող ճարտարապետը։ Շենքն ունի 15 ցուցահանդեսային դահլիճներ և քանդակների այգի։ Թանգարանի հավաքածուն ներառում է 17-րդ դարի հոլանդական նկարներ, 18-րդ և 19-րդ դարերի բրիտանական և եվրոպական, 19-րդ դարի հարավաֆրիկյան արվեստի նմուշներ, 20-րդ դարի տեղական և միջազգային արվեստի մեծ ժամանակակից հավաքածու և տպագրական կաբինետ, որտեղ ներառված են 15-րդ դարից մինչև մեր օրերի նմուշներ։
Պատմություն
Յոհաննեսբուրգի պատկերասրահը հանրության համար բացվել է 1910 թվականին, նախքան պատկերասրահի շենքի կառուցումը և տեղակայված է եղել Ուիտուոտերստրանդի համալսարանում։ Ճարտարապետը, սըր Էդվին Լաչենսը Հարավային Աֆրիկա է ժամանել 1910 թվականին՝ տեղայնքն ուսումնասիրելու և նախագծեր սկսելու համար, Ֆլորանս Ֆիլիպսի կողմից քաղաքում թանգարան կառուցելու նպատակով հայթայթած միջոցներով։ Շինությունը կառուցվել է հարավային մուտքով, սակայն չի ավարտվել ըստ ճարտարապետի նախագծերի։ Պատկերասրահը բացվել է առանց հանդիսության՝ Առաջին աշխարհամարտը սկսվելուց անմիջապես հետո, 1915 թվականին։ 1940-ական թվականներին պատկերասրահը ընդարձակվել է արևելյան-արևմտյան թևերով պատկերասրահների հարավային երկայնքով՝ ըստ Լաչենսի նախագծի։ Ներկայիս հյուսիսային ճակատը և պատկերասրահները, որոնք կառուցվել են 1986-1987 թվականների ընթացքում, նախագծել է Մեյեր Պիենաար ընկերակցությունը  ։
Հավաքածու
Նախնական հավաքածուն հավաքագրել է սըր Հյու Լեյնը, որը 1910 թվականին նախքան Հարավային Աֆրիկա բերելը, ցուցադրվել է Լոնդոնում։ Հանքային մագնատ Լիոնել Ֆիլիպսի կինը՝ արվեստի հավաքորդ Ֆլորանս Ֆիլիպսը, առաջին պատկերասրահի հավաքածուն ստեղծեց ամուսնու կողմից նվիրաբերված միջոցներով ։ Ֆլորանս Ֆիլիպսը նվիրեց իր ժանյակների հավաքածուն, նրա ջանքերով ամուսնը պատկերասրահին նվիրաբերեց յոթ յուղաներկ և Ռոդենի քանդակներից։ Որոշ այլ փոքրիկ ջրանկարներ, որոնք հավաքվել էին տարբեր պատկերասրահների միջոցով, ավելի քիչ արժեքավոր էին և վաճառվեցին 1950-ական և 1960-ական թվականների վերջին գումարների հավաքագրման համար։
Ներկայիս հավաքածուն ներառում է Օգյուստ Ռոդենի, Դանթե Գաբրիել Ռոսսետտիի, Պաբլո Պիկասոյի, Կամիլ Պիսսարոյի, Կլոդ Մոնեի, Էդգար Դեգայի, Հերբերը Ուարդի, Հենրի Մուր, հարավաֆրիկացի արվեստագետներ Ջերարդ Սեկոտոյի, Ուոլթեր Բատիսի, Ալեքսիս Պրելլերի, Մոդ Սամների, Սիդնի Կումալոյի, Էզրոմ Լեգեի և Յակոբուս Հենդրիկ Պիերնիֆի ստեղծագործություններից։ Հավաքածուն ներառում է նաև ժամանակակից տեղական արվեստագետների լայնածավալ աշխատանքներ։
Վերածնունդ
Քաղաքային վերածննդի ծրագրերի հիմնական կենտրոնում լինելով՝ պատկերասրահն ապահովում է Յուբերտ այգու արվեստի ծրագրի հենքը և զարգացնում է կապեր շրջակա քաղաքային տարածքում գտնվող իրազեկման խմբերի և համայնքային կենտրոնների հետ։
Արտաքին հղումներ
Կատեգորիա:Յոհաննեսբուրգի թանգարաններ Կատեգորիա:1910 հիմնադրված թանգարաններ
Էվանգելոս Կորոնիոս
Էվանգելոս Կորոնիոս, նաև հայտնի որպես Անգելոս Կորոնիոս (Greek: Ευάγγελος "Άγγελος" Κορωνιός, ), հույն պրոֆեսիոնալ բասկետբոլիստ ու մարզիչ։
Մասնագիտական կարիերա
Ծնվելով Աթենքում՝ Կորոնիոսը սկսել է բասկետբոլ խաղալ «Պերիստերիի» երիտասարդական ակումբներում 1982 թվականից։ 1986 թվականին սկսել է իր կարիերան «Պերիստերիի» տղամարդկանց ավագ թիմում։ 1998 թվականին տեղափոխվել է «ԱԷԿ Աթենք» ԲԱ, որտեղ խաղացել է երկու մրցաշրջան։ Այնուհետև նա շարունակել է կարիերան «ՊԱՕԿ» (2000–01), «Մարրուսի» (2001–03), «Պանիոնիոս» (2003–04) և վերջապես «Օլիմպիակոս» (2004–05) թիմերում։
Բասկետբոլից հեռանալու պահին Բասկետբոլի Հունաստանի առաջնության կարիերայի վիճակագրական ոչ պաշտոնական առաջատարներից էր իր հավաքած 7,080 միավորներով ։ Նա մասնակցել է հունական բասկետբոլի բարձր մակարդակի լիգայի 448 խաղերի ։ Նրա հավաքած միավորներին գերազանցել է Դիմիտրիս Դիամանտիդիսը ։
Կարիերա Ազգային հավաքականի կազմում
Կորոնիոսը Հունաստանի բասկետբոլի բարձրագույն խմբի հավաքականի անդամ էր։ Հունաստանի բասկետբոլի ազգային հավաքականի հետ խաղացել է ՖԻԲԱ-ի 1992 թվականի Եվրոպայի օլիմպիական խաղերի որակավորման մրցաշարում, 1997 թվականին՝ ՖԻԲԱ-ի Եվրաբասկետում, 1998 թվականին՝ ՖԻԲԱ-ի աշխարհի առաջնությունում, իսկ 1999 թվականին`ՖԻԲԱ-ի Եվրասամբարում։ Նա նաև նվաճել է արծաթե մեդալ 1991 թվականի Միջերկրածովյան խաղերում։
Մարզչական կարիերա
2005–2006 մրցաշրջանում Կորոնիոսը սկսել է մարզչական կարիերան՝ աշխատելով որպես գլխավոր մարզիչ Ալիմոսում։ Հաջորդ մրցաշրջանը (2006–2007) անցկացրել է որպես «Սպորտինգ» թիմի մարզիչ և նրանց հետ միասին նվաճել է Հունաստանի 2-րդ դիվիզիոնի առաջնությունը։
2007 թվականի ամռանը նշանակվել է ԱԷԿ Աթենքի նոր գլխավոր մարզիչ, բայց հոկտեմբերի 25-ին նա որոշել է «անձնական պատճառներով» հրաժարական տալ։ Այնուհետև 2011 թվականի հունվարին նշանակվել է ԱԷԿ-ի նոր գլխավոր մարզիչ՝ Մինաս Գեկոսի այդ պաշտոնից հեռանալուց հետո։ Դրանից հետո նա «Կավալա» թիմի գլխավոր մարզիչն էր, որից հետո որպես մարզիչի օգնական վերադարձել է ԱԷԿ Աթենք։
Արտաքին հղումներ
Կատեգորիա:1969 ծնունդներ Կատեգորիա:Ապրող անձինք Կատեգորիա:Հույն բասկետբոլիստներ
Հրաձգություն Կոլորադո Սփրինգսում
Կոլորադո Սփրինգսում (ԱՄՆ, Կոլորադո նահանգ) հրաձգությամբ միջադեպը տեղի է ունեցել 2015 թվականի նոյեմբերի 27-ի ցերեկը։ 57-ամյա Ռոբերտ Լյուիս Դիարը՝ զինված հրազենով, հարձակվել է Ընտանիքի պլանավորման կենտրոնի վրա, որը պատկանում է Planned Parenthood կազմակերպությանը, այնուհետև փոխհրաձգություն է սկսվել դեպքի վայր ժամանած ոստիկանների հետ։ Մի քանի ժամ տևած դիմակայությունից հետո անվտանգության ուժերը գրոհել են շենքի վրա, որից հետո հարձակվողը հանձնվել է։ Հարձակման արդյունքում զոհվել է երեք մարդ, այդ թվում՝ մեկ ոստիկան, ևս 9-ը տարբեր աստիճանի ծանրության վնասվածքներ են ստացել։
Հետաքննության ընթացքում հնարավոր եղավ պարզել, որ Դիարը աբորտի մոլի հակառակորդ էր և հարձակվել էր Ընտանիքին պլանավորման կենտրոնի վրա, քանի որ այնտեղ նման տեսակի վիրահատություններ էին իրականացվում։ Դատի ընթացքում հանցագործը ընդունել է իր մեղքը և հայտարարել, որ ինքը «պայքարել է երեխաների համար»։ Կատարված հոգեբուժական փորձաքննությունը պարզել է Դիարի անմեղսունակությունը, և 2016 թվականի մայիսի 11-ին նա դատարանի կողմից ճանաչվել է դատապարտման ոչ ենթակա՝ անգործունակության պատճառով և ուղարկվել հարկադիր բուժման։
Հարձակումը ամերիկյան հասարակության ուշադրությունը հրավիրեց այն հակասությունների վրա, որոնք երկրում զարգացել են աբորտի խնդրի հետ կապված։ Եվս մեկ անգամ ամենաբարձր մակարդակով հարց բարձրացվեց ռազմական զենքի կիրառման նկատմամբ վերահսկողությունը ընդլայնելու անհրաժեշտության մասին։
Նախադրյալներ
Planned Parenthood Federation of America (PPFA) կամ Planned Parenthood-ը ամերիկյան ոչ առևտրային կազմակերպություն է, վերարտադրողական առողջության ոլորտում ծառայությունների խոշորագույն մատակարար, ներառյալ՝ հղիության արհեստական ընդհատման ծառայությունները։ Հիմնադրվել է 1916 թվականին Նյու Յորքի Բրուքլին բնակավայրում բուժքույր և հասարակական գործիչ Մարգարետ Սենգերի կողմից։ 2015 թվականի վերջի դրությամբ ԱՄՆ-ի ամբողջ տարածքում ունեցել է 59 մասնաճյուղ և 700 կլինիկա ։
Planned Parenthood-ը բազմիցս քննադատության է ենթարկվել աբորտների, պահպանողականների և կրոնական գործիչների դեմ շարժումների ներկայացուցիչների կողմից ։ 2015 թվականի առաջին կեսին ամերիկյան հասարակությունում բուռն քննարկումներ են ծավալվել մի քանի տեսագրությունների շուրջ, որոնցում իբր ապացույցներ էին պարունակվում, որ PPFA-ն, խախտելով օրենսդրությունը, բժշկական հետազոտությունների համար աբորտային նյութ է վաճառում ։ «Լավ խմբագրված և ապատեղեկատվական տեսանյութերի հայտնվելուց հետո մենք գրանցեցինք ատելության և սպառնալիքների աննախադեպ աճ Planned Parenthood-ի դեմ։ Մենք վախենում էինք, որ ի վերջո դա կհանգեցնի բռնության, որին ականատես եղանք այսօր», - պատմել են կազմակերպությունում Կոլորադո Սփրինգս քաղաքում տեղի ունեցած հրաձգության միջադեպից հետո ։
Հանցագործի ինքնություն
Ռոբերտ Լյուիս Դիար կրտսերը (Robert Lewis Dear, Jr.) ծնվել է 1958 թվականի ապրիլի 16-ին Հարավային Կարոլինա նահանգում, մեծացել է Կենտուկի նահանգի Լուիսվիլ քաղաքում։ Նրա հայրը՝ Ռոբերտ Լյուիս Դիար ավագը, երկրորդ համաշխարհային պատերազմի տարիներին ծառայել է ԱՄՆ ռազմածովային ուժերում, իսկ հետո 40 տարի աշխատել է ծխախոտ արտադրող՝ Liggett & Myers Tobacco Company ընկերությունում ։
Դիարը կրթություն է ստացել Միդվեստերն քոլեջում (Այովա նահանգ), վարել է մեկուսացված ապրելակերպ և աշխատել որպես արվեստի անկախ դիլեր։ Որոշ ժամանակ ապրել է Հյուսիսային Կարոլինայի լեռներում, որտեղ փոքրիկ խրճիթ էր կառուցել։ Հրաձգության միջադեպից առաջ տղամարդը տեղափոխվել էր Կոլորադոյի Հարթսել քաղաք, որտեղ ապրել է 6 հազար դոլարով գնված հողամասում գտնվող ավտոքարշակում ։ Ռոբերտի հետ շփվող մարդիկ նրան նկարագրում էին որպես անդեմ և ոչ մարդամոտ մարդ, ում խոսքը ծայրահեղ անկապ էր ։ Ջեյմս Ռասելը, ով ապրում Էր Հյուսիսային Կարոլինայում, Դիարի հարևանությամբ, նշում էր, որ նա քիչ էր շփվում և խուսափում էր նայել զրուցակցի աչքերին ։
Դիարը բազմիցս խնդիրներ է ունեցել օրենքի հետ։ 1991 թվականի մայիսին նա ձերբակալվեց և դատապարտվեց Չարլսթոնում՝ ապօրինի սառը զենք կրելու և լիցքավորված զենք պահելու համար ։ 1992 թվականի նոյեմբերի 29-ին, տղամարդու երկրորդ կնոջ խոսքով, նա բռնաբարել է նրան՝ սպառնալով դանակով։ Դեպքի առթիվ հարուցվել է քրեական գործ, սակայն Դիարին որևէ մեղադրանք չի առաջադրվել։ 1997 թվականին, ըստ ոստիկանական փաստաթղթերի, Ռոբերտը հարձակվել է իր երրորդ կնոջ վրա, սակայն կոնֆլիկտն ավարտվել է հաշտությամբ ։ 2003 թվականին Դիարը ձերբակալվել և մեղադրվել է կենդանիների նկատմամբ դաժան վերաբերմունքի մեջ, սակայն դատարանում մեղավոր չի ճանաչվել ։
Ամուսնալուծության դատական փաստաթղթերում Դիարի երկրորդ կինը նշել է, որ տղամարդը իրեն դասել է ավետարանական քրիստոնյաների շարքին, բայց ոչ թե «իր գործողություններով հետևել է Աստվածաշնչին», այլ կարծել է, որ մինչ նա կփրկվի, կարող է անել այն ամենը, ինչ կամենում է ։ Ռոբերտին ճանաչող մարդիկ նշում էին, որ նա դեմ էր աբորտներին, ինչպես նաև իրեն համարում էր «Աստծո բանակ» ահաբեկչական կազմակերպության անդամ, որը մի քանի հարձակում էր գործել նման գործողություններ իրականացնող կլինիկաների դեմ ։
Իրադարձությունների ընթացք
2015 թվականի նոյեմբերի 27-ի առավոտյան Դիարը, զինված կիսաավտոմատ հրացանով, իր ավտոմեքենայով եկել է Planned Parenthood-ին պատկանող Ընտանիքի պլանավորման կենտրոն ։ Ըստ կլինիկայի աշխատակիցների՝ առաջին կրակոցները հնչել են դեռ դրսում ։ «Նա նայեց ուղիղ իմ դեմքին, նա նշան բռնեց իմ գլխի վրա։ Ես տեսա նրա աչքերում… քարե սառը դեմքը»,-հիշել է 61-ամյա Օզի Լիկանոն, որը տուժել էր հարձակման ժամանակ։ Հանցագործը կրակ է բացել Լիկանոյի մեքենայի վրա, երբ նա գտնվում էր դրա մեջ, ինչի արդյունքում տղամարդը վնասվածք էր ստացել առջևի ապակու կտորներից ։
911 ծառայությանն առաջին ահազանգը ստացվել է ժամը 11:38-ին (MST) : Հարձակվողը նկարագրվել է որպես երկարափող զենք և որսորդական հանդերձանք ունեցող մարդ ։ Դեպքի վայր ժամանած առաջին ոստիկանները Դիարի կողմից հարձակման են ենթարկվել շենքին մոտենալու փորձի ժամանակ, իսկ փոխհրաձգության ընթացքում հանցագործին հաջողվել է սպանել մեկին և վիրավորել մի քանի ուժայինների ։
Դիարի և ուժայինների դիմակայությունը տևել է մի քանի ժամ։ Այդ ընթացքում ոստիկաններին հաջողվել է միանալ Կենտրոնի շենքի ներսում գտնվող տեսախցիկներին, ինչի շնորհիվ նրանք կարողացել են հետևել հանցագործի տեղաշարժերին ներսում, ինչպես նաև պարզել, թե որտեղ են գտնվում կլինիկայի ոչ տարհանված աշխատակիցներն ու հիվանդները ։ Ժամը 16:50-ի սահմաններում SWAT հատուկ ստորաբաժանման մարտիկները զրահապատ ավտոմեքենայով մտել են շենքի նախասրահ՝ կոտրելով դռների երկու համակարգերը, որից հետո Դիարը, որը հայտնվել էր թակարդում, ենթարկվել է ոստիկանների հորդորներին հանձնվել և վայր է դրել զենքը ։
Մոտավորապես ժամը 16:52-ին Դիարը ձերբակալվել է։ Ուժայիններն անմիջապես ձեռնամուխ են եղել դեպքի վայրի զննմանը, քանի որ տեղեկություն էր ստացվել, որ տղամարդը, հնարավոր է, Կենտրոնի շենք է տարել ինչ-որ «վտանգավոր սարքեր» ։ Կատարվել է նաև հանցագործի ավտոմեքենայի զննություն, ըստ որոշ տեղեկությունների, դրանում գտնվել են պրոպանի բալոններ, որոնք, ըստ իրավապահների, Դիարը մտադիր է եղել պայթեցնել ։
Զոհեր և վիրավորներ
Հարձակման հետևանքով զոհվել է երեք մարդ՝ 44-ամյա ոստիկան Գարեթ Սուեյզին, 29-ամյա Քի Արեյ Ստյուարտը և 35-ամյա Ջենիֆեր Մակովսկին։
Տարբեր աստիճանի ծանրության վերքեր են ստացել 9 մարդ, այդ թվում՝ 5 ոստիկան  ։
Հետաքննություն և դատավարություն
Դեպքի հետաքննությանը մասնակցել են Հետաքննությունների դաշնային բյուրոյի և Ալկոհոլի, ծխախոտի, հրազենի և պայթուցիկ նյութերի բյուրոյի աշխատակիցները ։ Դիարի մոտիվները պարզելու ուղղությամբ աշխատանքներ են տարվել, քանի որ ձերբակալության ժամանակ նա «քաոսային հարցազրույց» է տվել, որում ասել է «Այլևս ոչ մի մանկական օրգաններ» արտահայտությունը և բացասաբար է արտահայտվել գործող կառավարության մասին ։
2015 թվականի նոյեմբերի 30-ին Դիարին մեղադրանք է առաջադրվել, որը ներառում էր 179 կետ, որոնցից մի քանիսով մահապատիժ էր սպառնում ։ Այդ պահին Էլ Պասոյի շրջանի բանտում գտնվող տղամարդը դատարանի առաջ կանգնել է տեսակապով, իսկ մեղադրանքի հրապարակումից հետո դատավորին պատասխանել է, որ ինքը հարցեր չունի։ Դիարին հանրային պաշտպան էր նշանակվել Դենիել Քինգը, որը նախկինում հանդես է եկել որպես Ջեյմս Հոլմսի փաստաբան Օրորա քաղաքի կինոթատրոնում զանգվածային սպանության գործով ։
Գործը քննվել է Կոլորադո նահանգի 4-րդ շրջանային դատարանում՝ դատավոր Գիլբերտ Մարտինեսի կողմից ։ 2015 թվականի դեկտեմբերի 9-ին տեղի է ունեցել առաջին նիստը, որտեղ ամբաստանյալն ընդունել է իր մեղքը, սակայն զղջում չի հայտնել, նյարդայնացած է եղել և բազմիցս բարձրացրել է ձայնը՝ խոսելով Մարտինեսի հետ։ Տղամարդը պնդել է, որ «պայքարել է երեխաների համար»՝ պատճառաբանելով, որ հարձակումն ուղղված է եղել հղիության արհեստական ընդհատման գործողությունների դեմ, որոնք անցկացվել են Ընտանիքի պլանավորման կենտրոնում, ինչպես նաև դատավորին առաջարկել է հաշվի առնել, թե քանի երեխա պետք է զոհվեր այդ կլինիկայում անցկացվող աբորտների հետևանքով ։
Հետագա լսումների ընթացքում Դիարը կտրուկ կերպով դժգոհություն է հայտնել իր պաշտպանից՝ նրան մեղադրելով Planned Parenthood-ի հետ դավադրության մեջ, և հրաժարվել է հոգեբուժական հետազոտություն անցնել։ 2015 թվականի դեկտեմբերի 23-ի նիստում ամբաստանյալը պահանջել է ազատել իր փաստաբանին և հայտարարել, որ ցանկանում է օգտվել իրեն ինքնուրույն պաշտպանելու սահմանադրական իրավունքից։ Դատավորը, լսելով Դիարի փաստարկները, նրան ուղարկել է հոգեբուժական փորձաքննության, որտեղ մասնագետները պետք է որոշեին, թե արդյոք նա գործունակ է՝ դատարանում ինքն իրեն ներկայացնելու համար ։
2016 թվականի մայիսի 11-ին Դիարը ճանաչվել է անգործունակ և ոչ ենթակա դատապարտման։ Դատավորը որոշել է, որ դատաքննությունը պետք է դադարեցվի այնքան ժամանակ, քանի դեռ մեղադրյալը համապատասխան հոգեբուժական բուժում չի անցել, ընդ որում, եթե մասնագետները հետագայում նրան մեղսունակ համարեն, ապա գործընթացը կվերսկսվի ։ Հանցագործն անորոշ ժամանակով ուղարկվել է Կոլորադոյի պետական հոգեբուժարան ։
Արձագանք
ԱՄՆ նախագահ Բարաք Օբաման դեպքի մասին տեղեկացվել է Ազգային անվտանգության հարցերով իր խորհրդական Լայզա Մոնակոյից, իսկ ավելի ուշ հանդես է եկել միջադեպի դատապարտմամբ ։ «Սա նորմալ չէ, և մենք չենք կարող թույլ տալ, որ սա դառնա նորմ <…> Բավական է, ուրեմն՝ բավական է»,-հայտարարել է նա ։ Օբաման, ով ավելի վաղ բազմիցս առաջարկել էր խստացնել երկրում հրազենի նկատմամբ վերահսկողությունը, հերթական անգամ կոչ է արել վերանայել զենքի կիրառման գործող քաղաքականությունը ։
Մենք դեռ չգիտենք, թե ինչն է եղել այսպես կոչված մոտիվը, որով առաջնորդվել է այդ զինված մարդը, ով մարտական զենքից կրակ է բացել, սպանել, վիրավորել և պատանդ է վերցրել 12 մարդու Կոլորադոյի Ընտանիքի պլանավորման կլինիկայում։ Բայց մենք գիտենք, որ նա սպանել է ոստիկանի և երկու քաղաքացու, որոնց այդ ոստիկանը փորձել է պաշտպանել։ Մենք գիտենք, որ իրավապահ մարմինների աշխատակիցները փրկում են մարդկանց կյանքը։ Դա տեղի է ունենում ամեն օր ամբողջ Ամերիկայում։ Եվ մենք գիտենք, որ շատ ամերիկացիներ ու նրանց հարազատները ստիպված են վախենալ իրենց կյանքի համար։
ԱՄՆ-ի գլխավոր դատախազ Լորետա Լինչը հարձակումը որակել է որպես «հանցագործություն առողջապահության ծառայություններ ստացող կանանց, իրավապահ մարմինների դեմ, որոնք ձգտում են պաշտպանել և ծառայել նաև այլ անմեղ մարդկանց» և խոստացել է գործի դնել արդարադատության նախարարության բոլոր ռեսուրսները տեղի ունեցածը հետաքննելիս ։
Քոուերթը, ինչպես նաև Արկանզաս նահանգի նախկին նահանգապետ Մայք Հաքաբին, միջադեպը անվանել են «ներքին ահաբեկչության ձև» ։ Այս տերմինը կանանց՝ հղիությունն ընդհանելու իրավունքը պաշտպանող փաստաբաններն օգտագործել են ավելի վաղ, երբ 2015 թվականի հոկտեմբերին NARAL շարժման կողմնակիցները սկսեցին տարածել խնդրագիր, որը հասցեագրված է ԱՄՆ արդարադատության նախարարությանը, որտեղ առաջարկվում էր առանձին կատեգորիայի մեջ առանձնացնել աբորտներ կիրառող կլինիկաների վրա հաճախակի դարձած հարձակումները։ «Տեխնիկապես «ներքին ահաբեկչություն» տերմինն արտացոլում է երկրի քաղաքացիների որոշակի կատեգորիայի դեմ բռնության կիրառում՝ նրանց կայացրած որոշումների վրա ազդելու նպատակով։ Եվ մենք պահանջել ենք այդ կատեգորիան ճանաչել՝ մինչև Կոլորադոյի սարսափելի միջադեպը»,- նշել է NARAL-ի փոխնախագահ Սաշա Բրյուսը ։
Տեղի ունեցածին արձագանքել են ԱՄՆ-ի նախագահի թեկնածուները՝ Հանրապետական կուսակցության թեկնածու Դոնալդ Թրամփը Դիարին «մոլագար» է անվանել, իսկ Դեմոկրատական կուսակցության թեկնածու Հիլարի Քլինթոնը Twitter-ի էջում իր համերաշխությունն է հայտնել Planned Parenthood-ին ։
Հղումներ
Կատեգորիա:Սպանություններ ԱՄՆ-ում Կատեգորիա:2015 սպանություններ
Մայնի Զուլցֆելդ
Մայնի Զուլցֆելդ (Sulzfeld am Main) կոմունա Գերմանիայում, Բավարիա երկրամասում։ Մտնում է Կիտցինգեն շրջանի կազմի մեջ ։ Գտնվում է Ստորին Ֆրանկոնիա վարչական շրջանի ենթակայության ներքո։ Զբաղեցնում է 7,68 կմ² տարածք։ Բնակչությունը 2011 թվականի տվյալներով 1041 մարդ է ։ Պաշտոնական կոդը՝ 09 6 75 165։
Ծանոթագրություններ
Կատեգորիա:Գերմանիայի քաղաքներ
Բեմի շրջանակ
Ծանոթագրություններ
Կատեգորիա:Թատերական ճարտարապետություն
Լավ բժիշկը (հեռուստասերիալ)
«Լավ բժիշկը» (The Good Doctor), ամերիկյան հեռուստասերիալ բժշկական դրամա ժանրում, ռեժիսոր Դեյվիդ Շորի կողմից։ Հիմնված է 2013 թվականի համանուն կորեական սերիալի վրա։ Շոուի պրեմիերան տեղի է ունեցել 2017 թվականի սեպտեմբերի 25-ին ABC հեռուստաալիքում։ 2017 թվականի հոկտեմբերի 3-ին ABC-ին հեռուստասերիալը երկարաձգել է ամբողջական եթերաշրջանով, որի 18-րդ՝ վերջին սերիան թողարկվել է 2018 թվականի մարտի 26-ին։ Երկրորդ եթերաշրջանի պրեմիերան տեղի է ունեցել 2018 թվականի սեպտեմբերի 24-ին, իսկ երրորդ եթերաշրջանի պրեմիերան՝ 2019 թվականի սեպտեմբերի 23-ին։ Չորրորդ եթերաշրջանի պրեմիերան տեղի է ունեցել 2020 թվականի նոյեմբերի 2-ին։
Սյուժե
Սերիալը պատմում է երիտասարդ վիրաբույժ, աուտիզմի ախտորոշմամբ և սավանտի համախտանիշով Շոն Մյորֆիի մասին, որը փոքր քաղաքից է, որտեղ դժբախտ մանկություն է ունեցել։ Նա տեղափոխվում է Սան Խոսե քաղաք և աշխատանք ստանում հեղինակավոր Սուրբ Բոնավենտուրա հիվանդանոցի վիրաբուժական բաժանմունքում։ Նա օգտագործում է իր բնածին տաղանդը, որպեսզի փրկի հիվանդների կյանքերը և մարտահրավեր նետի իր թերահավատ գործընկերներին։ Դրանում իրեն օգնում է իր ղեկավար և ընկեր Ահարոն Գլասմենը ։
Արտադրություն
Սերիալը պատվիրվել է 2017 թվականի մայիսի 11-ին ։ Փորձնական սերիայի հաջողությունից հետո հեռուստասերիալը երկարաձգվել է ամբողջական եթերաշրջանով։ 2018 թվականի մայիսին, սերիալի հաջողությունից հետո, ABC հեռուստաալիքը պատվիրել է երկրորդ եթերաշրջանը։ 2019 թվականի փետրվարի 5–ին АВС հեռուստաալիքը սերիալը երկարաձգել է երրորդ եթերաշրջանով, որի պրեմիերան տեղի է ունեցել 2019 թվականի սեպտեմբերի 23-ին։
Արտաքին հղումներ
Կատեգորիա:Անգլերեն հեռուստասերիալներ Կատեգորիա:2017 հեռուստասերիալներ Կատեգորիա:2010-ականների ամերիկյան հեռուստասերիալներ Կատեգորիա:Ամերիկյան դրամա հեռուստասերիալներ
Շվեդիայի ֆուտբոլի երիտասարդական հավաքական
Շվեդիայի ֆուտբոլի երիտասարդական հավաքական (Sveriges U21-herrlandslag i fotboll), ներկայացնում է Շվեդիան ֆուտբոլի երիտասարդական հավաքականների միջև անցկացվող միջազգային մրցաշարերում։ Յոթ անգամ մասնակցել է Եվրոպայի առաջնություններին. առաջին անգամ մասնակցել է 1986 թվականին, վերջին անգամ՝ 2015 թվականին։ Շվեդիայի ազգային հավաքականի գրեթե բոլոր խաղացողները նախկինում հանդես են եկել Շվեդիայի երիտասարդական հավաքականում ։
Խաղացողներ
Շվեդիայի երիտասարդական հավաքականի կազմում ամենաշատ խաղերն անցկացրած խաղացողները
Շվեդիայի երիտասարդական հավաքականի լավագույն ռմբարկուներ
Արտաքին հղումներ
Կատեգորիա:Ֆուտբոլը Շվեդիայում
Հռենոսյան թերթաքարային լեռներ
Հռենոսյան թերթաքարային լեռներ, Rheinisches Schiefergebirge, գտնվում է Գերմանիայի Ֆեդերատիվ Հանրապետությունում (մասամբ նաև Բելգիայում, Ֆրանսիայում և Լյուքսեմբուրգում), ձգվում է Հռենոսի միջին հոսանքի ափերով։ Երկարությունը մոտ 400 կմ է, բարձրությունը՝ մինչև 880 մ (Գրոսեր Ֆելդբերգ լեռ)։ Կազմված է թերթաքարերից, քվարցիտներից և այլն։
Հռենոս, Մոգել, Լահ, Նաէ և այլ գետերի խոր, տեղ-տեղ կիրճաձև հովիտներով մասնատված առանձին զանգվածներ ունեն գագաթային հարթ մակերևույթներ, որոնց վրա բարձրանում են հրաբխային կոներ, մաարներ կրող 300— 400 մ բարձրության լեռնաշղթաներ։ Լանջերը ծածկված են անտառներով։ Հռենոսյան թերթաքարային լեռների հյուսիսում է Ռուրի ածխային ավազանը։
Կատեգորիա:Գերմանիայի լեռներ Կատեգորիա:Ֆրանսիայի լեռներ Կատեգորիա:Բելգիայի լեռներ Կատեգորիա:Լյուքսեմբուրգի աշխարհագրություն
Տելեզե Տերմե
Տելեզե Տերմե (Telese Terme), կոմունա Իտալիայի Կամպանիա մարզի Բենևենտո գավառում ։
Բնակչությունը կազմում է 6799 մարդ, բնակչության խտությունը կազմում է 657 մարդ/կմ²։ Զբաղեցնում է 9,83 կմ² մակերես տարածք։ Փոստային ինդեքս՝ 82037, հեռախոսային կոդ՝ 0824։
Կոմունայի հովանավորն է Սուրբ Ստեփանոս Առաջին նահատակը։ Տոնը նշվում է դեկտեմբերի 26-ին։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր Կատեգորիա:Բյուզանդիայի քաղաքներ
Ռոթվայլեր
Ռոթվայլեր (երբեմն սխալմամբ` ռոտվեյլեր, ռոթֆելեր, ռոքֆելեր), շան ցեղատեսակ։ Ըստ Կինոլոգիական միջազգային ֆեդերացիայի դասակարգման` միջին և խոշոր չափերի ցեղատեսակ է ։ Գերմաներենում ցեղատեսակն անվանում են Ռոթվայլական մսագործաշուն (Rottweiler Metzgerhund), քանի որ հնում այն օգտագործվում էր որպես հովվաշուն, և մորթած միսը շնասայլակով շուկա հասցնելու համար ։ 18-19-րդ դարերում ցեղատեսակը շարունակում էր ներմարզային տարածում ունենալ։ Սակայն 19-րդ դարի կեսերից, երբ երկաթգիծը սկսեց օգտագործվել անասուններին և միսը տեղափոխելու համար` ռոթվայլերները կորցրին իրենց առաջվա դերը, բայց 1910 թվականից ցեղատեսակը մեծ ճանաչում ստացավ որպես զինվորական և ոստիկանական շնատեսակ ։ Ներկայում ռոթվայլերներն օգտագործվում են որպես փրկարարական և չտեսնողների ուղեկցող շներ, պահակաշներ և ոստիկանական շներ ։
Պատմություն
Ռոթվայլերն հովվաշան ամենահին ցեղատեսակներից է ։ Որոշ ուսումնասիրողներ շնատեսակի պատմությունը հասցնում են Հռոմեական կայսրության ժամանակաշրջան և այն ծագած են համարում հռոմեական մասթիֆից. հռոմեական հսկա բանակների համար մշտապես թարմ մսի ապահովման համար նրանք իրենց հետ տանում էին նաև նախիրներ։ Հռոմեական հովվաշներն օգտագործվում էին մինչև 3-4-րդ դարերը, երբ շվաբացիներն արդեն վտարել էին հռոմեացիներին ։
Ճանապարհորդող մսագործների կողմից այս ցեղատեսակի շներն օգտագործվում էին միջնադարյան շուկաներում` իրենց վզերին ամրացված քսակները պահպանելու համար ։ Նրանք նաև քշում էին նախիրները դեպի շուկա, դրանք պաշտպանելով ավազակներից և գազաններից ։ Սակայն այն ժամանակ, երբ երկաթգիծը սկսեց օգտագործվել անասունը շուկա տեղափոխելու համար, այս ցեղատեսակի կարիքը, ինչպես և ռոթվայլերների քանակը նվազեց այնքան, որ 1882 թ. Հայլբրոնում անցկացված շների ցուցահանդեսին ներկայացված էր ցեղատեսակի ընդամենը մեկ ցածրորակ ներկայացուցիչ ։ Առաջին աշխարհամարտի ծավալումը ոստիկանական շների մեծ պահանջարկ ստեղծեց, ինչը պատճառ դարձավ, որպեսզի ռոթվայլերներով նորից հետաքրքրվեն։ Առաջին և Երկրորդ աշխարհամարտերի ընթացքում ռոթվայլերներն օգտագործվում էին որպես սուրհանդակ, բարձկան, բուժօգնության և պահակաշներ։
1921 թ. ստեղծվեց Գլխավոր գերմանական ռոթվայլեր-ակումբը (Allgemeiner Deutscher Rottweiler Klub), որը 1924 թ. պաշտոնապես գրանցվեց Շթութգարթում։
1931 թ.-ին ցեղատեսակը ճանաչվեց Շնաբույծների ամերիկյան ակումբի կողմից ։ 1990-ականների կեսերին ռոթվայլերն ամենաշատ գրանցված ցեղատեսակն էր ԱՄՆ-ում ։
Ընդհանուր նկարագրություն
Ռոթվայլերները մեծ ուժի տեր են, սև` հստակ առանձնացված աշխետ կամ շագանակագույն խայտերով, որոնց ընդհանուր քանակը չի գերազանցում շան մարմնի գունավորման 10%-ը։ Նրանց հուժկու արտաքինը չի նվազեցնում ռոթվայլերների ազնվությունը, որը նրանց օգնում է լինել լավ ընկեր, ծառայող և աշխատող շուն։ Այս ցեղատեսակը դիմացկուն է, հասկացող և ուժեղ։ Թեև ռոթվայլերների գունավորումը կարող է տատանվել, շնաբուծական ակումբներն ունեն հստակ սահմանված չափանիշներ` մեկական աշխետ բիծ ամեն ունքի ներքին մասում և թշերին, մեկական գիծ մռութի ամեն կողմից, քիթը` սև է։ Դիմային խայտերն իջնում են դեպի կոկորդը։ Լանջքի վրա ռոթվայլերն ունի երկու ներքնաձիգ եռանկյունաձև խայտ։ Թաթերի և ոտքերի վրա թույլատրելի են խայտերի որոշ տարատեսակներ ։
Գլուխը
Գանգը միջին չափի է, ականջների արանքում լայնացած։ Ճակատը դեպի դուրս կորացած է, ծոծրակային ոսկրը լավ զարգացած է և չերևացող։ Քիթն ընդարձակ է, մեծ քթածակերով ու սև։ Մռութը պետք է ունենա չափավոր ուրվագիծ։ Շուրթերը սև են, լնդերը սև, կամ հնարավորինս մուգ։ Ծնոտները լայն են և ուժեղ։ Ատամնանստվածքը մկրատաձև է` ուժեղ և ամբողջական (42 ատամ)։ Վերին կտրիչները կիպ ծածկում են ներքևինները։ Այտաղեղները վառ արտահայտված են։ Աչքերը միջին չափի են, նշաձև և մուգ շագանակագույն։ Ականջները միջին չափի են, կախ, եռանկյունաձև, հեռադիր։ Ականջները դեպի առաջ թեքված են և կիպ գլխին կպած` գանգին կոր տպավորություն տալով։
Վիզը
Վիզն ուժեղ է, միջին չափի և մկանուտ։ Վզի մաշկը չպետք է ունենա ավելորդ կախվածություն։ Կատիկն արտահայտված չէ։
Իրանը
Մեջքն ուղիղ է, ուժեղ և ձիգ։ Տափողները կարճ են, ուժեղ և փոսավոր։ Գավակը կամարաձև է, միջին չափի և թեթևակի կորացած։ Կրծքավանդակն ընդարձակ է, կորացած և խորը (անրակների բարձրության 50%-ը), լավ ձևավորված լանջքով, ցցված կողաճաղերով։
Ագին
Ագին ավանդաբար կտրում էին, սակայն հիմա պոչատ ռոթվայլերներին արգելված է ներկայացնել ցուցահանդեսների։ Ագին ուղիղ է, հանգիստ վիճակում` կախ։
Վերջույթները
Դիմացի ոտքերն ուղիղ են և իրար ոչ շատ մոտ։ Թիակները երկար են, անրակները`ուժեղ են և մեծ։
Պելնյա
Պելնյա (Пельня), գետ Ռուսաստանում, հոսում է Կալուգայի մարզում։
Ռոթվայլեր
Վերջույթները
Հետևի ոտքերն ուղիղ են և զուգահեռ։ Զիստերը կարճ են և մկանուտ։ Ճաները երկար են և մկանուտ։ Թաթերը կլոր են։
Պելնյա
Աշխարհագրություն
Գետաբերանը տեղակայված է Կալուժկա գետի աջ ափին 9,1 կմ հեռավորության վրա։ Գետի երկարությունը 12 կմ է։ Պելնյայի ակունքը գտնվում է անտառներում՝ Ֆիլենովո գյուղի մոտ։
Ռոթվայլեր
Քայլվածքը
Ռոթվայլերի քայլվածքն ավանդաբար տրոտն է։ Քայլելիս առջևի և հետևի ոտքերը պետք է շարժվեն ուղիղ հետ-առաջ։ Քանի որ նրա վերջույթների շարժումն ուղղաձիգ է, նրա ուղին էլ պետք է լինի ուղիղ։ Ռոթվայլերի քայլվածքը հավասարակշռված է և սլացիկ, ինչի համար էլ նա օգտագործվում է որպես հովվաշուն։
Չափերը
Հասուն որձի մնդավի բարձրությունը 61-69 սմ է, էգինը` 56-63 սմ։ Որձերի քաշը, կախված մարմնի բարձրությունից, 50-60 կգ է, էգերինը` 35-48։ Մարմնի ձգվածության գործակիցը 103-105 է։
Բնավորությունը
ԿՄՖ չափանիշների համաձայն ռոթվայլերն անչար է, հակված է լինել հանգիստ, շատ նվիրված է, ենթարկվող, աշխատասեր։ Արտաքնապես ահեղ է և հզոր։ Բնավորությամբ ինքնավստահ է, հակամետ և անվախ։ Իրենց շրջապատին արձագանքում են աչալրջությամբ ։
Ռոթվայլերը ամրակազմ ցեղատեսակ է, նախրապանության և պաշտպանելու լավ ձևավորված գենետիկ բնազդով։ Ռոթվայլերների վտանգավոր վարքի հիմնական պատճառներն են անպատասխանատու խնամարկությունը, գազազեցնելը, արհամարհանքը և սոցիալիզացիայի ու վարժեցվածության պակասը։ Ռոթվայլերները սիրում են իրենց տերերին և կարող են նույնիսկ ծիծաղելի վարք դրսևորել ընտանիքի անդամների և ընկերների հետ շփման ժամանակ։ Սակայն, ցեղատեսակի շները շատ պաշտպանողական են սեփական տարածքի նկատմամբ և մոտ չեն թողնում այն մարդկանց, ում լավ չեն ճանաչում։ Ցեղատեսակի առանձնահատուկ ուժը հավելյալ վտանգ կարող է ստեղծել։ Ցեղատեսակի համար պարտադիր են սոցիալիզացման և ենթարկվելու հատկությունների վարժեցումը ։
2008 թ. կատարված մի ուսումնասիրություն ցույց է տալիս, որ իրենց տերերի և ուրիշ շների նկատմամբ հարձակումներով (կծելը և կծելու փորձերը) ցեղատեսակի շները միջին վտանգավորություն ունեն, այնինչ` օտար մարդկանց հանդեպ ագրեսիվության աստիճանը բարձր է։ Դա կապված է նրանց տարածք հսկելու բնազդի հետ ։
1979-1998 թթ. մարդկանց վրա շների մահացու հարձակումների 67%-ը կատարվել էր ռոթվայլերների և փիթբուլանման շների կողմից։ 1993-1998 թթ. բոլոր մահերի կեսի պատճառը ռոթվայլերներն էին ։
Գործելաոճը
Ռոթվայլերները բնականից հակված են դեպի խմբահավաքումը և վերահսկելու ուժեղ ցանկություն ունեն։ Նրանք շատ լավ են օգտագործում իրենց վախեցնելու ունակությունը ։
Ոչխարների հոտը հետապնդելիս ռոթվայլերները գլուխը պահում են բարձր, իսկ վիզն ու անրակները` ցածր, միաժամանակ ուժեղ հաչոցով քշելով հոտը։
Տավարների նախիրը քշելիս ռոթվայլերը գտնում է դոմինանտ անասունին և ճնշում է նրան, ինչից հետո նա սկսում է ղեկավարել բոլորին։ Շնաբույծները նկատել են, որ ռոթվայլերը հարմար է քշելու համար համառ անասուններին, որոնք արհամարհում են այլ շներին։ Երբեմն ռոթվայլերները սկսում են ուղղորդել նախիրը նույնիսկ առանց նախնական փորձ ունենալու։
Երկար ժամանակ նույն հոտի հետ աշխատելուց հետո ռոթվայլերը յուրահատուկ կապ է ձևավորում դրա անդամների հետ և, եթե դրանք ենթարկվում են իրեն, դրանց հետ կարող է լինել շատ մտերիմ ։
Առողջությունը և հիվանդությունները
Ռոթվայլերները համեմատաբար առողջ ցեղատեսակ են, առանց լուրջ հիվանդությունների։ Սակայն, ինչպես շատ խոշոր ցեղատեսակներ, այպես էլ ռոթվայլերները ենթակա են սրտամկանի և կոնքաթասի ու անրակների ոսկրային արատների ռիսկի ։ Շների տերերին խորհուրդ է տրվում շներին պարբերաբար զննել ռյոնթգենյան ճառագայթներով։
Ռոթվայլերները հակված են գիրանալու, այդ իսկ պատճառով նրանց պետք է անընդհատ մարզել։ Գիրության ամենավտանգավոր հետևանքները կարող են լինել շատ լուրջ` արթրիտ, շնչառական խնդիրներ, շաքարախտ, սրտային անբավարարություն, վերարտադրողական խնդիրներ, թույլ դիմադրողականություն և յուղաշերտի պատճառով առաջացող մարմնի գերտաքացում ։
Ռոթվայլերների կյանքի միջին տևողությունը 8-10 տարի է ։
Արտացոլումը մշակույթում
Գեղարվեստական որոշ ֆիլմերում և հեռուստասերիալներում ռոթվայլերները պատկերված են որպես ոճրասեր և ժանտ շներ։ Նման ֆիլմերից ամենահայտնին Օմեն ֆիլմն է, որը մամուլի զգայահույզ լուսաբանման շնորհիվ կերտեց ցեղատեսակի վատ համբավը։ Սակայն որոշ` Մահացու զենք 3, Կիսաեփը ֆիլմերում, HBO-ի Անտուրաժ հեռուստասերիալում ռոթվայլերները ներկայացված են դրական ձևով։ Նրանք նաև պատկերված են Ալեքսանդրա Դեյի Ապրի՜ Կառլը մանկական գրքում։
2009 թ. հուլիսին Քովենթրի քաղաքում Ջեյք անունով ռոթվայլերը կանխարգելել է մի կնոջ բռնաբարություն և հետապնդել է հանցագործին, ինչի համար բարձր գնահատականի է արժանացել տեղի ոստիկանությունից ։
Մի՛ հեռացիր
«Մի՛ հեռացիր» (Non ti Muovere), դրամա, որի ռեժիսորն է Սերջիո Կաստելիտոն, թողարկվել է 2004 թվականին։ Էկրանավորվել է Մարգարետ Մաձանտինիի համանուն ստեղծագործության հիման վրա։
Պելնյա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Մի՛ հեռացիր
Սյուժե
Անձրև։ Մոտոցիկլով ավտովթարի ենթարկված աղջկան տեղափոխում են վերակենդանացման բաժանմունք՝ գանգուղեղային տրավմայով։ Պարզվում է, որ նա Անջելան է, վիրաբույժ Տիմոտեոյի (Սերջիո Կաստելիտո) դուստրը։ Նրան դուրս են կանչում վիրահատման սենյակից և պատմում կատարված դժբախտության մասին։ Նա բացում է պատուհանը և տեսնում մայթով քայլող կնոջ։ Կինն իր հետ տանում է մի աթոռ, դնում խաչմերուկին և մեջքով նստում դեպի Տիմոտեոն։ Վերջինս սկսում է հիշել...
Մի անգամ, երբ նա երիտասարդ էր, նրա մեքենան խափանվում է ինչ-որ հետնախորշում։ Անշնորհք ատամնաշարով, ծեծված տեսքով կինը՝ Իտալիան (Պենելոպե Կրուս), օգնության է հասնում նրան, ուղեկցում տուն։ Տունը հին էր, եղել էր նրա պապի սեփականությունը, իսկ հիմա քանդելու ենթակա է։ Նա աղքատ է, բայց երբեք չի բողոքում իր կյանքից։
Պելնյա
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Մի՛ հեռացիր
Սյուժե
Տիմոտեոն չի կարողանում զանգահարել ընկերուհուն (Կլաուդիա Ջերինի), շնորհակալություն է հայտնում Իտալիային օգնության համար և գնում սրճարան՝ սպասելու՝ երբ կնորոգեն մեքենան։ Բարում նրան օղի են առաջարկում՝ պատճառաբանելով, որ դա ամենասառը ըմպելիքն է այդտեղ։ Այնուհետև Տիմոտեոն որոշում է վերադառնալ իր նոր ծանոթուհու մոտ և խնդրել մեկ անգամ էլ զանգահարել։ Ընկերուհու հետ այդպես էլ չի կապվում։ Հանկարծ նրա մոտ առաջանում է տանտիրուհուն տիրելու բուռն ցանկություն։ Ալկոհոլի ազդեցության տակ նա դառնում է անկառավարելի։ Տիմոտեոն բռնաբարում է կնոջը, հետո փոքր-ինչ ուշքի գալով՝ արագորեն լքում նրան։ Որոշ ժամանակ անց վերադառնում է՝ ներողություն խնդրելու Իտալիայից։ Հանդիպելով նրան դրսում, չնայելով նրա մերժմանը՝ օգնում է տուն հասցնել մթերքը։ Այնտեղ նրանց կրկին տիրում է անկառավարելի կիրքը։ Հեռանալով Տիմոտեոն որոշակի գումար է թողնում։
Պելնյա
Արտաքին հղումներ
Կատեգորիա:Ռուսաստանի գետեր
Մի՛ հեռացիր
Սյուժե
Գլխավոր հերոսի ընկերուհին խելացի, նպատակասլաց կին է, սակայն, ըստ ամենայնի, ոչ այնքան ռոմանտիկ և ուշադիր։ Տիմոտեոն ավազի վրա գրում է. «Ես բռնաբարել եմ կնոջ», իսկ նա ոչինչ չի նկատում։
Գործընկերոջը Տիմոտեոն հարցնում է՝ քնում է արդյոք նա մարմնավաճառների հետ։ Գործընկերն էլ պատասխանում է, թե երբեմն օգտվում է նրանց ծառայություններից։ Ինչպես երևում է, նրա համար միևնույն է, թե կոնկրետ ում հետ ժամանակ կանցկացնի։ Տիմոտեոն հասկանում է, որ իրեն ձգում է հենց Իտալիան։ Չնայած դրան՝ ընկերուհուց նա ոչ միայն չի բաժանվում, այլև առաջարկում է նրան երեխա ունենալ։ Կինը տատանվում է. արդյո՞ք ժամանակն է, պատրա՞ստ են նրանք դրան։
Անցյալի դրվագները խառնվում են ներկայի հետ։ Ներկայում գլխավոր հերոսը սթրեսի մեջ է ընկնում։ Նրա աղջկան ենթարկում են գլխուղեղի դժվար վիրահատության, կինը ընկնում է հիստերիայի մեջ։ Բայց պատմությունները հերթով գնում են դեպի անցյալ։ Տիմոն հաճախ է այցելում Իտալիային։ Գնում է նրա համար զգեստներ, խնամքի պարագաներ։ Իտալիան մի փոքր գեղեցկանում է։ Բժշկական կոնֆերանսին Տիմոն նրան իր հետ է վերցնում։ Վերադառնալով հասկանում է, որ կինը հղի է։ Պարզվում է՝ Իտալիան նույնպես հղի է։ Դա պարզ է դառնում, երբ նա սկսում է թուլություն զգալ, և Տիմոտեոն նրան տանում է հիվանդանոց։ Ավելի ուշ Տիմոն հետազոտում է Իտալիային, պարզում, որ նրա և նրա երեխայի առողջությանը վտանգ չի սպառնում, խոստանում է խոսել կնոջ հետ։
Վերադառնալով երկար ճամփորդությունից՝ կինը տեղեկացնում է Տիմոյին, որ հղի է։ Անգամ մտածում է՝ ինչպես անվանել երեխային։ Իսկ հիմա Տիմոտեոյին արագ կանչում են։ Նրա աղջկա վիճակը վատանում է։ Տիմոն սեփական ձեռքերով նրան ետ է վերադարձնում, բայց նյարդային վիճակի մեջ ընկներով՝ չի կարողանում մնալ վիրահատարանում։
Տիմոն չի կարողանում կտրվել իսկապես սիրած կնոջից, ընտանիքից և դադարում է այցելել Իտալիային։ Իտալիան արհեստական ընդհատում է հղիությունը։ Իտալիան կորչում է։ Բայց քաղաքի դատարկության և հորդառատ անձրևի մեջ Տիմոն նկատում է նրան և երեկոն անցկացնում հետը։ Կինը նկատում է, որ ամուսինը ամեն ինչ չէ, որ պատմում է իրեն։ Նույն օրը լույս աշխարհ է գալիս Անջելան։ Կինը հարցնում է՝ երջանիկ է արդյոք Տիմոն։ Նա պատասխանում է. «Իհարկե»։ Իսկ հետո գնում է Իտալիայի մոտ, պատմում, որ երեխա է ունեցել, խոստովանում, որ չնայած դրան՝ դժբախտ է։ Իտալիայի տունը շուտով կքանդեն, և նա որոշում է հեռանալ, սակայն ուշանում է գնացքից։ Տիմոն տանում է նրան մեքենայով, որպեսզի ծանոթանա Իտալիայի հայրենիքի հետ։ Մոթելում Տիմոն Իտալիային ամուսնության առաջարկություն է անում և իրենց ամուսիններ հայտարարում։ Հանկարծ Իտալիայի վիճակը վատանում է։ Անջելայի վիճակը վատթարանում է։
Ուլտրաձայնային հետազոտությունը ցույց է տալիս, որ Իտալիայի մոտ որովայնային խոռոչի արնահոսություն է։ Տիմոտեոն անձամբ է վիրահատում նրան։ Պարզվում է, որ դա գնչուների կատարած աբորտի հետևանք է։ Հեռացնում են նրա արգանդը, սակայն դա չի օգնում։ Մահանում է։ Անջելայի վիրահատությունը բարեհաջող է անցնում։ Նա ապրում է։ Խաչմերուկում նստած կինն անհետանում է։ Մնում է միայն աթոռը։ Տիմոտեոն պահարանից հանում է Իտալիայի կարմիր կոշիկները, տանում դուրս և շնորհակալությամբ լեցուն աչքերը հառում երկնքին։
Արտաքին հղումներ
Կատեգորիա:Դրամա Կատեգորիա:Իսպանական դրամա ֆիլմեր Կատեգորիա:Իտալական դրամա ֆիլմեր Կատեգորիա:2000-ականների դրամա ֆիլմեր Կատեգորիա:2004 ֆիլմեր Կատեգորիա:Իտալական ֆիլմեր Կատեգորիա:Իտալերեն ֆիլմեր Կատեգորիա:Գրական ստեղծագործությունների էկրանավորումներ
Հռոդոսյան ծովային օրենք
Հռոդոսյան ծովային օրենք, ծովագնացության և ծովային առևտրի կանոնների ժողովածու, կազմվել է 7-8-րդ դարերում, Բյուզանդիայում և պահպանվել որպես էկչոգայի հավելված։ Անվանումը ավանդականորեն կապվում է ժամանակի առևտրական խոշոր կենտրոն Հռոդոս կղզու հետ։ Ամփոփում է հին և միջնադարյան առևտրի ընթացքում ձևավորված իրավական սովորույթներ և հռոմեացի իրավաբանների մշակած նորմեր՝ նավաշինության, նավավարության, բեռների և ուղևորների փոխադրման, վթարի դեպքում բեռների դուրս նետման մասին և այլն։ Հռոդոսյան ծովային օրենքի առանձին նորմեր միջազգային սանտրում կիրառվել են մինչև 15-րդ դարը։
Տես նաև
Կատեգորիա:Օրենքներ
Միասեռ ամուսնություններ Գերմանիայում
Օրենք, որով օրինականացվում են Գերմանիայում նույնասեռ ամուսնությունները (պաշտոնապես՝ Միևնույն սեռի մարդկանց ամուսնության կնքման իրավունքի ստեղծման մասին օրենք, Gesetz zur Einführung des Rechts auf Eheschließung für Personen gleichen Geschlechts), ընդունվել է գերմանական խորհրդարանի կողմից 2017 թվականի հունիսի 30-ին։ Բունդեսթագը քվեարկել է Գերմանիայի քաղաքացիական օրենսգրքի § 1353-ում փոփոխություններ կատարելու մասին, համաձայն որոնց ամուսնությունը կարող է կնքվել նաև նույն սեռի անձանց միջև։ Այսպես, նույնասեռ ամուսնությունները ամբողջովին հավասարեցվել են տարասեռ ամուսնություններին։ Նախագիծը դեռևս պետք է հաստատվի բունդեսթագի կողմից և ստորագրվի նախագահի կողմից, սակայն, դա ձևականություն է գերմանական օրենսդիր համակարգում։ Օրենքի ուժ ստանալուց հետո քաղաքացիական միությունները, որ հասանելի էին նույնասեռ զույգերին 2001 թվականից, այլևս չեն կնքվի։ Սպասվում է, որ նույնասեռ ամուսնությունները կկնքվեն 2017 թվականի սեպտեմբերից։ Միևնույն ժամանակ, մի քանի պահպանողական քաղաքական գործիչներ արդեն հայտարարել են օրենքին դեմ գնալու մասին։
Հասարակական և քաղաքական գործունեություն
Համաձայն հարցումներից մեկի, որի արդյունքները հրապարակվել են 2017 թվականի հունվարին, Գերմանիայի բնակչության գրեթե 83 %-ը կողմ են «բոլորի համար ամուսնությանը» (Ehe für alle) ։
Արտաքին հղումներ
Կատեգորիա:Միասեռ ամուսնություններ և միություններ ըստ երկրի Կատեգորիա:ԼԳԲՏ իրավունքը Գերմանիայում
Վիլյամ (բրազիլացի ֆուտբոլիստ)
Վիլյամ դե Ասևեդո Ֆուրտադո (William de Asevedo Furtado, ), բրազիլացի ֆուտբոլիստ, պաշտպան։ Հանդես է գալիս գերմանական «Վոլֆսբուրգ»-ի կազմում։
2016 թվականին մասնակցել է Օլիմպիական խաղերին։
«Ինտերնասիոնալ»
2012 թվականին Վիլյամը միացել է բրազիլական «Ինտերնասիոնալ»-ի ակադեմիային։
Թիմի հիմնական կազմ հրավիրվել է 2014 թվականին։ Նա դարձել է Գաուշո նահանգի առաջնության չեմպիոն։ 2016 թվականի մարտին Վիլյամը երկարաձգել է իր պայմանագիրը մինչև 2018 թվականը ։
«Վոլֆսբուրգ»
2017 թվականի հունիսի 15-ին Վիլյամը տեղափոխվել է գերմանական «Վոլֆսբուրգ»։ Նա թիմի հետ կնքել է 5 տարվա պայմանագիր։
Միջազգային կարիերա
2016 թվականին Բրազիլիայի օլիմպիական հավաքականի կազմում Վիլյամը մասնակցել է Օլիմպիական խաղերին և դարձել չեմպիոն։ Նա մասնակցել է Հարավաֆրիկյան Հանրապետության, Իրաքի և Դանիայի հավաքականների դեմ խաղերին։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Ինտերնասիոնալի ֆուտբոլիստներ Կատեգորիա:Վոլֆսբուրգի ֆուտբոլիստներ Կատեգորիա:2016 թվականի Ամառային օլիմպիական խաղերի չեմպիոններ Կատեգորիա:Բունդեսլիգայի ֆուտբոլիստներ Կատեգորիա:Բրազիլացի ֆուտբոլիստներ Կատեգորիա:Բրազիլացի օլիմպիական չեմպիոններ
Միլո Դոր
Միլո Դոր (Milo Dor), իրական անունը Միլութին Դորոսլովաց (սերբ. ՝ Milutin Doroslovac, ), սերբական ծագման ավստրիացի գրող և թարգմանիչ։
Կենսագրություն
Հայրը վիրաբույժ է, մայրը` գեղեցկության սրահի սեփականատեր։ Մեծացել է Բանատում, ապա Բելգրադում։ Միացել է կոմունիստական ​​երիտասարդությանը, սկսել բանաստեղծություններ գրել սերբ-խորվաթերեն լեզվով։ 1940 թվականին նա գործադուլ կազմակերպելու համար հեռացվել է գիմնազիայից։ Մասնակցել է Հարավսլավիայի դիմադրությանը, 1942 թվականին ձերբակալվել է, հայտնվել ճամբարում, այնուհետև հարկադիր աշխատանքի մեջ Վիեննայում։ Նա հետաքրքրված էր թատրոնով, Վիեննայի համալսարանում ուսումնասիրել է թատերական արվեստի և ռոմանական բանասիրություն, ավարտել է 1949 թվականին։ 1949 թվականին տեղափոխվել է Փարիզ, 1951 թվականին ՝ Գերմանիա։ Ընդգրկվել է 47-րդ խումբ, հանդիպել Ցելանին։ 1955 թվականից նա բնակվում էր Վիեննայում ՝ տարվա մի քանի ամիս անցկացնելով Ռովինջում։
Որդին `ավստրիացի կինոռեժիսոր և սցենարիստ Միլան Դոր (ծնվել է 1947 թվականին )):
Ստեղծագործություն
Ստեղծագործական ուղու սկզբին մոտ էր էքսպրեսիոնիզմին և սյուրռեալիզմին։ Նա աշխատել է որպես լրագրող, գրել է ռադիոյի և կինոյի համար։ Հեղինակ է պատմական և քրեական վեպերի, երեխաների համար գրքերի:։ Նա գերմաներեն է թարգմանել Բրանիսլավ Նուշիչի, Իվո Անդրիչի, Միրոսլավ Կռլեժայի, Վասկո Պոպայի, Սթիվեն Քրեյնի, Իսահակ Բաբելի, Ժորժ Սիմենոնի և այլոց գործերը, որոնք հաճախ համահեղինակ էին Կարլ Դեդեցուսի հետ։